รัฐบาลไทย-ข่าวทำเนียบรัฐบาล-​นายกรัฐมนตรีเตรียมลงพื้นที่ตรวจราชการ จ.นครสวรรค์ และ จ.พิจิตร จันทร์ที่ 30 ม.ค.นี้ เพื่อติดตามผลการดำเนินงานตามข้อสั่งการ-ติดตามความคืบหน้าการดำเนินงานตามนโยบายรัฐบาล
วันศุกร์ที่ 27 มกราคม 2566
27/01/2566
​นายกรัฐมนตรีเตรียมลงพื้นที่ตรวจราชการ จ.นครสวรรค์ และ จ.พิจิตร จันทร์ที่ 30 ม.ค.นี้ เพื่อติดตามผลการดําเนินงานตามข้อสั่งการ-ติดตามความคืบหน้าการดําเนินงานตามนโยบายรัฐบาล
​นายกรัฐมนตรีเตรียมลงพื้นที่ตรวจราชการ จ.นครสวรรค์ และ จ.พิจิตร จันทร์ที่ 30 ม.ค.นี้ เพื่อติดตามผลการดําเนินงานตามข้อสั่งการ-ติดตามความคืบหน้าการดําเนินงานตามนโยบายรัฐบาล
วันที่ 27 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ตรวจราชการ ณ จังหวัดนครสวรรค์และจังหวัดพิจิตร ในวันจันทร์ที่ 30 มกราคม 2566 เพื่อติดตามผลการดําเนินงานตามข้อสั่งการ และติดตามความคืบหน้าการดําเนินงานตามนโยบายรัฐบาล โดยมีกําหนดการ ดังนี้
ช่วงเช้า เวลาประมาณ 09.00 น. นายกรัฐมนตรีตรวจติดตามการบริหารจัดการน้ําเพื่อความยั่งยืนและเพื่อการเกษตรสมัยใหม่ ณ สันฝายเก่าบึงบอระเพ็ด ตําบลหนองปลิง อําเภอเมืองนครสวรรค์ โดยนายกรัฐมนตรีจะรับฟังบรรยายสรุปแนวทางการบริหารจัดการน้ํา “สี่แควโมเดล” และการพัฒนาเกษตรสมัยใหม่ แนวทางการบริหารจัดการน้ําภายใต้โครงการเพิ่มประสิทธิภาพการหน่วงน้ําช่วงฤดูน้ําหลากในพื้นที่ภาคเหนือตอนล่างเพื่อการบริหารจัดการน้ําอย่างยั่งยืน ก่อนเยี่ยมชมผลิตภัณฑ์จากบึงบอระเพ็ดและปลารสเด็ดปากน้ําโพ และพบปะประชาชนผู้ได้รับประโยชน์จากการบริหารจัดการน้ําในพื้นที่บึงบอระเพ็ด ต่อจากนั้น นายกรัฐมนตรีจะไปติดตามการขับเคลื่อนระบบการบริหารจัดการข้อมูลการพัฒนาคนแบบชี้เป้าในระดับพื้นที่ ณ วัดดงแม่ศรีเมือง ตําบลตาสัง อําเภอบรรพตพิสัย สักการะหลวงพ่อโต และนมัสการพระครูนิวาสบุญญากร เจ้าอาวาสวัดดงแม่ศรีเมือง ณ วิหารหลวงพ่อโต และรับฟังรายงานสรุปการบริหารจัดการน้ําเพื่อการเกษตร (บึงบอน) และโครงการเพิ่มประสิทธิภาพการบริหารจัดการน้ํา “บึงบอน” อําเภอบรรพตพิสัย โดยนายกรัฐมนตรีจะพบปะประชาชนในพื้นที่อําเภอบรรพตพิสัยด้วย เสร็จแล้วนายกรัฐมนตรีจะไปตรวจติดตามการพัฒนาความมั่นคงด้านการพัฒนาคุณภาพชีวิต ณ โรงพยาบาลบรรพตพิสัย ตําบลเจริญผล อําเภอบรรพตพิสัย
ช่วงบ่าย เวลาประมาณ 14.15 น. นายกรัฐมนตรีตรวจเยี่ยมต้นแบบการเสริมสร้างชุมชนเข้มแข็ง ณ โรงพยาบาลบึงนาราง ตําบลบึงนาราง อําเภอบึงนาราง จังหวัดพิจิตร โดยนายกรัฐมนตรีจะรับฟังรายงานข้อมูลทั่วไป และปัญหาการรักษาพยาบาลทั่วไปและกรณีอุบัติเหตุ ฉุกเฉิน ของโรงพยาบาลบึงนาราง พร้อมรับฟังสรุปปัญหาการบริหารจัดการน้ําการเกษตร ในพื้นที่ตําบลแหลมรัง อําเภอบึงนาราง จังหวัดพิจิตร โดยนายกรัฐมนตรีจะกล่าวมอบนโยบายและเยี่ยมชมผลิตภัณฑ์บึงนาราง
จากนั้น นายกรัฐมนตรีตรวจเยี่ยมต้นแบบชุมชนคุณธรรม ณ โรงพยาบาลบางมูลนาก ตําบลหอไกร อําเภอบางมูลนาก โดยจะรับฟัง 1) รายงานภาพรวมการพัฒนาชุมชนคุณธรรมของอําเภอบางมูลนาก 2) รายงานการขับเคลื่อนโครงการการพัฒนาโรงเรียนต้นแบบด้านคุณธรรม จริยธรรม สู่ความเป็นวิถีชีวิต 3) รายงานการดําเนินโครงการขับเคลื่อนสู่โรงพยาบาลคุณธรรม และ 4) รายงานการพัฒนาตลาดฟื้นอดีตอําเภอบางมูลนาก ก่อนที่นายกรัฐมนตรีจะกล่าวมอบนโยบาย
เสร็จแล้ว นายกรัฐมนตรีตรวจเยี่ยมโครงการพัฒนาบางมูลนากเมืองน่าอยู่ ณ ตลาดฟื้นอดีตบางมูลนาก อําเภอบางมูลนาก ซึ่งมีการปรับปรุงจากตลาดร้างสู่แลนด์มาร์คสุดชิคกลางเมืองบางมูลนาก และสักการะองค์เจ้าพ่อแก้ว ณ ศาลเจ้าพ่อแก้ว ซึ่งเป็นศูนย์รวมยึดเหนี่ยวจิตใจชาวบางมูลนาก แล้วเดินทางกลับกรุงเทพมหานคร ทั้งนี้ กําหนดการอาจมีการเปลี่ยนแปลงตามความเหมาะสม
“การลงพื้นที่ตรวจราชการของนายกรัฐมนตรีพร้อมคณะ เพื่อรับฟังปัญหาในพื้นที่โดยตรง นํามาแก้ไขปัญหาให้ตรงจุดตามความต้องการของประชาชน นายกรัฐมนตรีพร้อมลงพื้นที่ทั่วทุกภาคของประเทศไทย ติดตามผลการดําเนินงานตามข้อสั่งการเพื่อขับเคลื่อนการทํางานให้ประชาชนได้รับประโยชน์มากที่สุด” นายอนุชาฯ ย้ํา